জগন্নাথ দেবকে আরতি করলেন মুখ্যমন্ত্রী, দেখুন সরাসরি

ওয়েব ডেস্ক: সমুদ্র সৈকত নগরী দিঘাতে মুখ্যমন্ত্রী মমতা বন্দ্যোপাধ্যায়ের (Cm Mamata Banerjee) নেতৃত্বে উদ্বোধন হল ‘জগন্নাথধাম’। উপস্থিত ছিলেন, বহু তারকারা। বর্ণাঢ্য অনুষ্টানের মাধ্যমে আজকে দ্বারউদ্ঘাটন হল মন্দিরের। উপস্থিত ছিলেন প্রসেনজিৎ চট্টোপাধ্যায় থেকে শুরু করে দেব, অভিনেত্রী তথা বিধায়িকা সায়ন্তিকা বন্দ্যোপাধ্যায়, জুন মালিয়া, প্রমুখ। সৌরভ গাঙ্গুলির স্ত্রী ডোনা গাঙ্গুলি তাঁর গ্রুপ নিয়ে করলেন ওডিশি নাচ উপস্থাপনা। পাশাপাশি, গান উপস্থাপনা করলেন অদিতি মুন্সী, ইমন চক্রবর্তী, নচিকেতা।

দিঘায় জগন্নাথ মন্দিরের দ্বারউদ্ঘাটন করে মুখ্যমন্ত্রী জগন্নাথ দেব, বলরাম এবং সুভদ্রার করলেন আরতি।

আরও পড়ুন: দিঘার জগন্নাথ মন্দির থেকে বিরাট বার্তা মুখ্যমন্ত্রীর, দেখুন ভিডিও

শুভ ক্ষণে দিঘার জগন্নাথ মন্দিরের (Digha Jagannath Temple) দ্বার উন্মোচন করলেন মুখ্যমন্ত্রী। দরজা ঠেলে মন্দিরের ভিতরে ঢোকেন মুখ্যমন্ত্রী। দ্বার খুলতেই দেখা গেল জগন্নাথ, বলরাম এবং সুভদ্রার বিগ্রহ। জগন্নাথধামের দ্বারোদ্ঘাটনের পরই সম্প্রীতির বার্তা দিলেন মুখ্যমন্ত্রী মমতা বন্দ্যোপাধ্যায় (Mamata Banerjee)। পাশাপাশি ঘোষণা করলেন, মন্দিরের ছবি এবং প্রসাদ সারা পশ্চিমবঙ্গের প্রতিটি ঘরে পৌঁছে দেওয়ার ব্যবস্থা করা হবে। শুধুতাই নয় জগন্নাথ মন্দিরে সোনার ঝাঁটা উপহার দিলেন মুখ্যমন্ত্রী।

বুধবার মন্দির উদ্বোধনের সময় বলেন, সব ধর্মের লোক এসেছে এই দিঘার জগন্নাথধামে। স্থানীয়দের সাহায্য পেয়েছি, সেলেব-শিল্পপতি সবাইকে ধন্যবাদ। সনাতন ব্রাহ্মণ ধর্ম, আদ্যাপীঠের মহারাজ, স্বামীজির বাড়ি, বেলুড় মঠ, জয়রামবাটি, কামারপুকুর, কালীঘাট, ইসকন, পুরীর দ্বৈতপতি সবাই এসেছেন। সকল ধর্ম, বর্ণের মানুষ এসেছেন। হিডকোর সকলকে অভিনন্দন। যাঁরা এই কাজ করেছেন সকলকে ধন্যবাদ। মমতা আরও বলেন, “সকলেই ভোগ পাবেন। গজা, প্যারা, খাজার দোকান হচ্ছে। মন্দিরের ছবি, প্রসাদ সারা বাংলায় পৌঁছে দেওয়া হবে। গোটা দেশে যাঁরা ভালোবাসেন তাঁদের বাড়ি পৌঁছে দেওয়া হবে। ইসকন ভোগের ব্যবস্থা করবে রোজ। সারা বিশ্বে শান্তিকামনা করে জগন্নাথ মন্দিরে ঢোকেন মুখ্যমন্ত্রী।

মমতা জানান, প্রায় ২০ একর এলাকা জুড়ে ২৫০ কোটি টাকা ব্যয় করে দিঘায় জগন্নাথ মন্দির তৈরি করা হয়েছে। মন্দির চত্বরে ৫০০-র বেশি গাছ বসানো হয়েছে। নাটমন্দিরটি দাঁড়িয়ে রয়েছে ১৬টি স্তম্ভের উপরে। মূল মন্দিরে রয়েছে ভোগমণ্ডপ, নাটমন্দির, জগমোহন এবং গর্ভগৃহ। ভিতরে সিংহাসনে রয়েছে জগন্নাথ, বলরাম এব‌ং সুভদ্রার মূর্তি। নিমকাঠের তৈরি মূল বিগ্রহের পাশাপাশি পাথরের মূর্তিও রয়েছে। এ ছাড়া, রয়েছে রাধাকৃষ্ণের বিগ্রহও।

দেখুন অন্য খবর