দিঘার ‘জগন্নাথ ধামের’ থিমে সেজে উঠেছে শিলিগুড়ির জনশ্রি ক্লাবের পুজো

শিলিগুড়ি: শারদোৎসবে মেতে উঠেছেন আপামর বাঙালি। শরতের আকাশ আর কাশফুলকে সাক্ষী রেখে গজের পিঠে চড়ে উমা এসেছেন মর্তে। শহরের পুজো তো বটেই। জেলার পুজোগুলিতেও কম চমক থাকে না। চলতি বছর ‘দিঘার স্বাদ’ মিলবে শিলিগুড়ির ঘোঘোমালি জনশ্রি ক্লাবের পুজো মণ্ডপে। এ বছর ৫৬ তম বর্ষে পদার্পণ করছে শিলিগুড়ির (Siliguri) এই পুজো। পুজোর থিম রাখা হয়েছে “জগন্নাথ ধাম” (Jagannath Dham)।

উল্লেখ্য, সম্প্রতি রাজ্যের মুখ্যমন্ত্রী মমতা বন্দ্যোপাধ্যায় (Mamata Banerjee) দিঘায় ‘জগন্নাথ ধামের’ (Jagannath Dham) উদ্বোধন করেছেন। তবে নানান কারণে অনেকের দিঘায় (Digha) জগন্নাথদেবের দর্শন করা হয়ে ওঠেনি। তাই সাধারণ মানুষ যেন দুর্গাপুজোয় ঘরোয়া পরিবেশেই সেই ঐতিহ্য ও অনুভূতি উপভোগ করতে পারেন, সেকথা ভেবেই এ বছর এই বিশেষ থিম বেছে নিয়েছে জনশ্রি ক্লাব।

আরও পড়ুন: বাংলার বুকে আদি যোগী মন্দির! দক্ষিণের শিবক্ষেত্র আজ কাকদ্বীপেও

ক্লাব কর্তৃপক্ষের আশা, দিঘার জগন্নাথ মন্দিরের আদলে তৈরি এই মণ্ডপ দর্শনার্থীদের আকর্ষণ করবে এবং সকলের কাছে ভিন্ন অভিজ্ঞতা বয়ে আনবে।

দেখুন অন্য খবর